'Ragel' gaan jou hare laat rys | Maroela Media
Liggaam gevind ná boot by Oudekraal omslaan
Sementtrok ploeg deur tientalle motors
Spar-baas kap terug ná KVBA-uitspraak
Polisie soek ma in internasionale ontvoeringsaak
Werknemer skiet kollegas by Amerikaanse brouery
'Ragel' gaan jou hare laat rys
Foto: pixabay, jcmanheimer
As spookstories jou bangmaak, moet jy sorg dat jy eers genoeg moed bymekaarskraap voordat jy na die jongste Radioteater-drama, Ragel, op RSG luister.
Die radio-omroeper en dramaregisseur, Renske Jacobs, sê daar is min dinge wat mense so gou laat regop sit soos 'n goeie spookstorie en daarom het sy die Bloemfonteinse skrywer, Fanie Viljoen, se opdrag-radiodrama, Ragel, met albei hande aangegryp.
Viljoen sê dié drama is 'losweg' op die waarheid gegrond. "Ek het 'n vriend in Bloemfontein wat gek is oor oudhede. Toe ek een keer by hom gekuier het, het ek 'n borsbeeldjie in sy huis opgemerk. Die vriend vertel toe hy het die beeld gekoop en eers na die tyd gehoor dit kom van 'n graf af. Iets het glo een nag aan hom in sy gang verskyn en hy het toe die beeld in die tuin gaan sit. Dit het darem dadelik ophou spook," het hy vertel.
Die hoofkarakter in Ragel is Luan en sy swakheid is die dikwels onnodige goed wat hy in tweedehandse winkels koop, sodat sy huis al soos 'n pandjieswinkel lyk. Hy beplan egter om al die goed met sy aftrede te verkoop, sodat die inkomste vir sy en sy vrou se oudag sal voorsien.
Sy vriend, Jaco Olwagen, is 'n glibberige vent en die eienaar van Die Wakis. Hy dwing Luan om iets te koop wat sy lewe handomkeer verander. Selfs sy vrou, Benita en skoonma, Tessa, het slapelose nagte.
Die rol van Luan word deur die sanger en akteur Cobus Venter vertolk en Karen Wessels vertolk die rol van Benita.
Die klankbaan vir Ragel is die Bulgaarse komponis George Strezov se musiek vir die rekenaarspeletjie, Victor Vran. Fanie Viljoen is ook die skrywer van radiodramas soos By verlies aan woorde, Breking en Die losprys.
Dié radiodrama word op Donderdag 23 Junie om 20:00 in Radioteater op RSG uitgesaai.
Radioteater word elke Donderdag om 20:00 op RSG (100 tot 104 FM) uitgesaai. Die radiodramas word Maandagoggend tussen 01:00 en 02:00 in Deurnag herhaal.
Tweede seisoen RSG-Radioteater beloof hope luistergenot
Drama, intriges, onderwêreld in 'Lewe na die noot'
Hahaha, hoe laat dit my nou terugdink aan die Biotex radio spookstories van baie, baie jare gelede.
Hallo Maroela nuus. MAG ons nou NOOIT weer aanlyn luister nie????? Julle antwoord ook nie my vraag nie, moet mens nou SKREEU sodat iemand antwoord???